

Startkonference

Klare studieretningsprofiler og fagligt samspil

Risskov Gymnasium 4. september 2013, kl. 10-16, i U3

# Kære projektskoler.

Hermed program for vores åbningskonference og præcisering af målene for konferencen. Vi ser frem til dagen og glæder os til at møde jer.

Som beskrevet i indbydelsen til konferencen før sommerferien er det afgørende, at deltagerne fra skolerne er såvel **lærere og ledere med ansvar for projektbeskrivelse og –styring,** idet vi om eftermiddagen går i gang med konkret kvalificering af det enkelte projekt og bearbejdning af den enkelte skoles problem- og projektformulering i øvelser og workshops.

Det er optimalt at sende en **projektgruppe** på to-tre lærere samt repræsentanten fra skolens **ledelse** med ansvar for projekt og videreudvikling gennem hele projektforløbet. Gruppen skal sammen bearbejde eget projekt på konferencen.

Til dagen medbringes egen projektbeskrivelse i tolv eksemplarer i en udgave, der **ekspliciterer problemet,** man søger løst med projektet, samt **mål og proces**, beskrevet for en målgruppe, der ikke kender skolens betingelser, størrelse eller uddannelser/fag (vi er både stx-skoler og hhx-skoler).

# **Tilmelding** til startkonferencen på Risskov Gymnasium skal ske **senest den 30. august** til Signe Koch Klavsen per e-mail: sk@risskov-gym.dk med angivelse af navne og e-mails på deltagerne plus angivelse af, hvem der er projektledere og skoleledere.

# Program

9.30-10.00 Ankomst og kaffe/te

10.00-10.20 Åbning af konferencen ved konsulent og projektleder Dorthe Wang, Ministeriet for Børn og Undervisning.

10.20-11.00 Introduktion af følgeforskningens fokus og indhøstede erfaringer med det multiperspektiviske felt ’fagligt samspil’ ved projektleder af følgeforskningen lektor Tina Høegh, Syddansk Universitet.

11.00-11.10 Kort pause

11.10-11.50 Introduktion af projektledelsesværktøjer, processer og roller i kompleks projektstyring ved konsulent i følgeforskningen lektor Peter Henrik Raae, Syddansk Universitet.

11.50-12.00 Kort om eftermiddagens øvelsesprogram: "Hvad vil være i fokus, når skolerne arbejder videre med deres projektbeskrivelse?" ved Tina Høegh.

12.00-12.45 Frokost

12.45-13.45 Kvalificering af skolernes projektbeskrivelser:

 - Introduktion til øvelsen, ved Marianne Bruun Okholm, konsulent Attractor.

 - Modelgennemgang, ved Marianne Bruun Okholm.

13.45-14.00 Kaffepause

14.00-14.50 Kvalificering af skolernes projektbeskrivelser (fortsætter i de to netværksgrupper) ved Marianne Bruun Okholm og Peter Henrik Raae.

14.50-15.40 Hver skole vælger tre fokuspunkter til præcisering, Marianne Bruun Okholm og Peter Henrik Raae faciliterer processen.

15.40-16.00 Afrunding og præsentation af indhold for første netværksmøde ved Tina Høegh.

16.00 Tak for i dag.

Risskov, august 2013

Venlig hilsen

Sekretariatsleder af skolenetværket Signe Koch Klavsen

Lektor, Risskov Gymnasium

sk@risskov-gym.dk

Leder af skolenetværket Helene Clemens Petersen

Vicerektor, Risskov Gymnasium

Leder af følgeforskningen Tina Høegh

Lektor, Institut for Kulturvidenskaber, Syddansk Universitet